Diari Oficial de la Generalitat Valenciana


Sumari del DOGV 1524, del 18-04-1991 (1991/820865)

ORDRE de 15 de març de 1991, de la Conselleria d'Indústria, Comerç i Turisme, per la qual es regulen les ajudes al sector de la distribució de béns i serveis, en matèria de formació comercial.
------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/03/15/(2)/dof/vci/html**

### Dades del document

Número de DOGV
:   1524

Data del DOGV
:   18-04-1991

Secció del DOGV
:   DISPOSICIONS GENERALS

Número del document
:   1991/820865


Data del document
:   15-03-1991

Organisme emissor
:   Conselleria d'Indústria, Comerç i Turisme

Tipus de document
:   Ordre

Ordre de 15 de març de 1991, de la Conselleria d'Indústria, Comerç i Turisme, per la qual es regulen les ajudes al sector de la distribució de béns i serveis, en matèria de formació comercial.  
La Llei de la Generalitat Valenciana, 8/1986 de 29 de desembre, d'Ordenació del Comerç i Superfícies Comercials, dictada a l?empara de la competència exclusiva en matèria de Comerç interior reconeguda per l?article 34.1.5 de l?Estatut d'Autonomia, estableix el marc legal en què s'ha de desenvolupar l'acció de foment de la Generalitat pel que fa al perfeccionament de la formació professional i la capacitació tècnica dels comerciants, els directius i els empleats del sector de distribució de béns i serveis, contribuint així a la reforma, la modernització i la tecnificació d?aquest, i a adequar-lo a la necessitat del consum.  
L?existència d'aquest mandat i la pròpia experiència acumulada, aconsella l?ampliació de les ajudes destinades a aquesta finalitat, tant en la seua extensió subjectiva com en la diversificació dels seus objectius, completant els continguts de les activitats formatives d'una forma homogènia.  
En virtut d?això, aquesta Conselleria d'Indústria, Comerç i Turisme, ha disposat:  
Article primer  
La Conselleria d?Indústria, Comerç i Turisme d?acord amb les consignacions pressupostàries que per a cada exercici econòmic estableix la corresponent Llei de Pressupostos, podrà concedir ajudes per tal de facilitar els mitjans per a elevar la preparació tècnica i professional dels comerciants, personal del sector comerç i altres persones interessades en el sector de la distribució de béns i serveis, a través de les activitats de formació professional.  
Article segon  
Les ajudes que s'estableixen en aquesta ordre es destinaran a la realització de les següents activitats:  
a) Cursos de Formació Comercial General, que tindran com a objectiu la capacitació tècnica, l'actualització i/o l?especialització del personal que preste els seus serveis o vulga accedir al sector de la distribució, en els seus distints nivells.  
b) Cursos de Formació Comercial Especial, que tindran com a finalitat aprofundir en determinades matèries dins el camp de la distribució, aconseguint una formació més especialitzada, dirigida fonamentalment a tècnics, directius d?empresa, i postgraduats.  
c) Jornades Tècniques, Taules Rodones i Congressos, que aprofundesquen en temes monogràfics, o aborden aspectes fonamentals de la distribució, facilitant la presa de contacte i la posada en comú dels distints estaments interessats en el sector.  
d) Viatges de coneixement d?experiència comercial, que donen a conéixer, entre els empresaris del sector, pràctiques comercials que estiguen implantades, amb èxit contrastat, en altres ciutats o països.  
Article tercer  
1. Les ajudes que s?estableixen en aquesta ordre es materialitzaran mitjançant subvencions, que podran cobrir totalment o parcial el cost de les activitats que s'hagen de realitzar, atenent criteris d?idoneïtat, oportunitat i qualitat de l'acció proposada.  
2. La Conselleria d?Indústria, Comerç i Turisme, sense perjudici de la realització directa o per contracte de les activitats esmentades podrà, així mateix, subscriure convenis de col·laboració en els quals es fixaran les actuacions específiques, les. ajudes que es concediran, si escau, i altres condicions necessàries per a la seua adequada execució.  
Article quart  
Podran accedir a les ajudes previstes en aquesta ordre totes les entitats sense ànim de lucre, que estiguen interessades en la realització d'activitats formatives dirigides al sector de la distribució de béns i serveis, i que tinguen per objectiu elevar la preparació tècnica i professional dels comerciants, sempre que acrediten la capacitat i els mitjans suficients per a dur a terme l?acció proposada.  
Excepcionalment podran accedir a aquestes ajudes aquelles formes associades o integrades de comerciants, independentment de la configuració jurídica que adopten.  
Article cinqué  
1. Les sol·licituds per a l?obtenció de les subvencions establertes en aquesta disposició, es formularan mitjançant instància dirigida al Director General de Comerç, a través dels Serveis Territorials de Comerç corresponents, junt amb la següent documentació:  
a) Documentació acreditativa de la identificació del sol·licitant, escriptures de constitució i/o estatuts i inscripció en el règim.  
b) Dades personals dels representants legals i apoderament d'aquests.  
e) Fotocòpia de la targeta d?identificació fiscal (o del DNI si es tracta de persones físiques).  
d) Memòria explicativa de les característiques de l'acció formativa que es desenvoluparà, junt amb un pressupost detallat d'ingressos i despeses i el període de realització d?aquesta. En el supòsit de tractar-se de cursos de formació es farà constar dates d'inici, horari, programa i currículum del professorat.  
e) Justificació documental de trobar-se al corrent de les seues obligacions fiscals i de seguretat social, i d?aquelles altres que puga establir anualment la Llei de Pressupostos de la Generalitat Valenciana.  
2. En tot cas, el sol·licitant haurà de comunicar si s'han concedit o sol·licitat altres ajudes o subvencions per a la mateixa finalitat, procedent de qualsevol Administració o Ens Públic.  
3. La Conselleria d'Indústria, Comerç i Turisme podrà recaptar del sol·licitant l'aportació d?aquells documents o dades complementàries que estime necessàries per a la resolució de l?expedient.  
4. Les sol·licituds s'hauran de formular amb una antelació suficient a la data prevista per a l?inici de l'activitat.,  
Article sisé  
1. Vista la proposta formulada per la Comissió de Suport a la Comercialització, es procedeix a la resolució de la concessió de l'ajuda, i es fixa expressament la quantia i s'incorporen les condicions o obligacions que afecten el desenvolupament del projecte  
2. Així mateix, l?òrgan competent per a la concessió de les ajudes contemplades en aquesta ordre resoldrà les incidències que es produesquen amb posterioritat a aquesta concessió.  
Article seté  
1. La liquidació de les ajudes s?efectuarà una vegada executat el projecte en la seua totalitat o en les fases previstes, d'acord amb la sol·licitud presentada i en els termes continguts en la resolució.  
2. A l?efecte del que estableix el paràgraf anterior els beneficiaris hauran de presentar, en el mes següent a la realització del projecte o de les fases previstes, la documentació justificativa de l?execució d?aquest.  
Si la justificació no poguera realitzar-se en el termini establert en el paràgraf anterior, s'haurà de sol·licitar prórroga expressa a la Direcció General de Comerç.  
3. Amb caràcter excepcional, es podrà anticipar fins el 50% de l?import de la subvenció concedida amb anterioritat a la realització del projecte, prèvia presentació, per part del beneficiari, de garantia suficient en la forma i la quantia que així es determine.  
4. La Direcció General de Comerç realitzarà el control i el seguiment dels projectes mitjançat les inspeccions que estime necessàries, i emetrà certificat final d?acord amb els objectius del projecte aprovat, que servirà de base per a la tramitació del corresponent expedient de liquidació de la subvenció concedida.  
Article vuité  
L?incompliment pel beneficiari de qualsevol dels requisits, condicions i altres circumstàncies que donaren lloc a l'atorgament de la subvenció o la falta de justificació de la realització del projecte en els terminis previstos, donarà Roc a la incoació per la Direcció General de Comerç del corresponent expedient, que podrà acabar amb la revocació de la subvenció i l?obligació de reintegrar les ajudes percebudes.  
DISPSICIO ADDICIONAL  
Per a l?exercici 1991, la línia de crèdit i l?import global màxim destinat per a la concessió de les ajudes previstes en aquesta ordre, serà la publicada en l?Ordre de 7 de febrer de 1991, de la Conselleria d'Indústria, Comerç i Turisme.  
DISPOSICIONS FINALS  
Primera  
Es faculta el Director General de Comerç per a dictar les disposicions i adoptar les mesures que considere oportunes per al desenvolupament i l'aplicació del que disposa aquesta ordre.  
Segona  
Aquesta ordre vigirà el dia en què es publique en el Diari Oficial de la Generalitat Valenciana.  
València, 15 de març de 1991.  
El Conseller d?Indústria, Comerç i Turisme,   
ANDRES GARCIA RECHE


Còpia Permalink ELI